CELEX: 61971CJ0044
Language: da
Date: 1972-06-14
Title: Domstolens Dom (Første Afdeling) af 14. juni 1972. # Antonio Marcato mod Kommissionen for De Europæiske Fællesskaber. # Sag 44-71.

DOMSTOLENS DOM (FØRSTE AFDELING)
      AF 14. JUNI 1972
      
         Antonio Marcato
      
      
         mod Kommissionen for De europæiske Fællesskaber
      
      Sag 44/71
      Processprog: Fransk
      
      Angående:
      Annullation af:
      
               1.
            
            
               meddelelse om udvælgelsesprøve KOM/484 — 487/70 på grund af formmangler;
            
         
               2.
            
            
               Kommissionens afgørelse, der blev meddelt sagsøgeren den 8. februar 1971, og hvorefter hans ansøgning om deltagelse i udvælgelsesprøven blev afslået, samt Kommissionens bekræftelse herpå, der blev meddelt sagsøgeren den 16. februar 1971;
            
         
               3.
            
            
               det stiltiende afslag, som følger af administrationens tavshed i mere end 2 måneder med hensyn til sagsøgerens administrative klage af 25. marts 1971, registreret den 29. marts 1971, til formanden for Kommissionen.
            
         Domskonklusion:
      Udvælgelseskomiteens bedømmelse i den interne udvælgelsesprøve KOM/484 — 487/70 annulleres.
      Generaladvokatens forslag til afgørelse:
      Sagsøgte bør frifindes.
      Sammendrag
      
               1.
            
            
               Tjenestemœnd — ansættelse — udvælgelseskomite' — beslutning — Domstolens enekompetence
               (Vedtœgten for EF's tjenestemand, art. 91)
            
         
               2.
            
            
               Tjenestemand — ansættelse — meddelelse om udvœlgelsesprøve — faglig erfaring på et tilsvarende niveau — ufuldstændig og vilkårlig karakter af en nœrmere bestemmelse — anvendelse af den almindelige vending i Vedtægtens artikel 5, stk. 1, 3.afsnit — udvælgelseskomiteens beføjelser og pligter
               (Vedtægten for EF's tjenestemænd, bilag III, art. 1, 1. afsnit, litra b))
            
         
               3.
            
            
               Tjenestemænd — ansættelse — behandling af ansøgninger — udvælgelseskomiteens pligter
               (Vedtægten for EF's tjenestemænd, bilag III, art. 5)
            
         
               1.
            
            
               Det eneste retsmiddel, som står til rådighed for de interesserede over for en beslutning fra en udvælgelseskomité, er et sagsanlæg ved Domstolen, som er enekompetent til at annullere sådanne beslutninger.
            
         
               2.
            
            
               Såfremt der i en meddelelse om udvælgelsesprøve ikke kan gives en nærmere bestemmelse af udtrykket »faglig erfaring på tilsvarende niveau«, uden at den bliver ufuldstændig eller vilkårlig, skal den almindelige vending i Vedtægtens artikel 5, stk. 1, 3. afsnit anvendes, og udvælgelseskomiteen overlades ansvaret for vurderingen i det enkelte tilfælde af, om ansøgerens kvalifikationsbeviser eller faglige erfaring er i overensstemmelse med det i Vedtægten og følgelig med det i meddelelsen om udvælgelsesprøven krævede niveau. Valget af denne løsning indebærer imidlertid, at udvælgelseskomiteen er forpligtet til, i det mindste kortfattet, at begrunde sine afgørelser i så henseende.
            
         
               3.
            
            
               Udvælgelseskomiteen har pligt til på fyldestgørende måde at begrunde resultaterne af bedømmelsen af ansøgernes kvalifikationsbeviser i relation til kvalifikationskravene i meddelelsen om udvælgelsesprøven.